06.10.2021

Proiect

**Guvernul Republicii Moldova**

**HOTĂRIRE nr.\_\_\_\_\_\_\_**

din\_\_\_\_\_\_\_\_2021

Chişinău

**cu privire la aprobarea proiectului de lege**

**pentru modificarea Legii privind preţul normativ şi modul de vînzare-cumpărare a pămîntului nr. 1308/1997**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea Legii privind preţul normativ şi modul de vînzare-cumpărare a pămîntului nr. 1308/1997.

**Prim-ministru Natalia GAVRILIȚA**

Contrasemnează:

Ministrul agriculturii

şi industriei alimentare Viorel Gherciu

Ministru mediului Iuliana Cantaragiu

Ministrul justiţiei Sergiu Litvinenco

Proiect

**PARLAMENTUL REPUBLICII MOLDOVA**

**L E G E**

**pentru modificarea Legii privind preţul normativ şi modul de vînzare-cumpărare a pămîntului nr. 1308/1997**

Art. 1 – Legea privind preţul normativ şi modul de vînzare-cumpărare a pămîntului nr. 1308/1997 (republicată în Monitorul Oficial al Republicii Moldova, 2001, nr.147-149, art.1161), cu modificările şi completările ulterioare, se modifică după cum urmează:

1. la articolul 4
2. în aliniatul (92)textul „ precum și de fâșiile forestiere proiectate, dar neplantate,” se exclude, iar cuvintele ”în care” se substituie cu cuvîntul „iar”;
3. se introduce aliniatul (93) cu următorul cuprins:

„(93) În scopul facilitării procesului de consolidare a terenurilor agricole, terenurile din cadrul unui câmp sau al unei porțiuni din acest câmp, ocupate de fâșiile forestiere proiectate, dar neplantate, pot fi vândute la prețul normativ al pământului, conform tarifului specificat la poziția I din anexă. Vânzarea-cumpărarea se efectuează la cererea proprietarului terenurilor supuse consolidării, în condițiile în care proprietar al acestor terenuri este una și aceeași persoană, iar procesele tehnologice de prelucrare (întreținere) a terenurilor adiacente nu vor fi afectate.”;

1. se introduce aliniatul ( 94) cu următorul cuprins:

„(94) În cazul vînzării terenului în conformitate cu prevederile aliniatului (93), consiliul local înstrăinează terenul sub următoarele condiții rezolutorii: efectuarea comasării sectoarelor respective cu sectoarele de teren, deţinute în proprietate de cumpărător; efectuarea proiectării și plantării fîșiilor forestiere antierozionale; efectuarea amenajării hidrologice a terenurilor comasate.”.

Art. 2 - Prezenta Lege intră în vigoare peste o lună de la data publicării în Monitorul Oficial al Republicii Moldova.

    Preşedintele Parlamentului                       Igor GROSU

|  |
| --- |
|  |